কেন ব্যাহত পরিষেবা? কালই ইন্ডিগোর CEO-কে তলব করল DGCA

ওয়েবডেস্ক- বিগত এক সপ্তাহের বেশি সময় ধরে বিপর্যস্ত ইন্ডিগো (IndiGo) বিমান পরিষেবা। কেন্দ্রের হস্তক্ষেপের পর কিছুটা স্বস্তি ফিরলেও এখনও পরিষেবা মসৃণ হয়নি। প্রায় গোটা সপ্তাহজুড়েই দুর্ভোগের মুখে পড়েছেন হাজার হাজার যাত্রী। এবার বিমান পরিষেবা বিপর্যস্তের পূর্ণাঙ্গ রিপোর্ট সহ উড়ান সংস্থার সিইওকে ১১ ডিসেম্বর তলব করল ডিজিসিএ (DGCA)।

বুধবার জারি করা এই নির্দেশিকায় উড়ান সংস্থার সিইও পিটার এলবার্স (CEO Peter Elbers) এবং গুরুত্বপূর্ণ বিভাগীয় প্রধানদের তলব করা হয়েছে। বিমানের সুষ্ঠু চলাচলে কী ব্যবস্থা গ্রহণ করা হয়েছে, কেবিন ক্রুদের প্রাপ্যতা, নিয়োগ পরিকল্পনা, বাতিলকরণ সব কিছু নিয়ে বিস্তারিত তথ্য দিতে হবে। সিইও পিটার এলবার্স সম্পূর্ণ নথি নিয়ে ডিজিসি-এর সদর দফতরে আগামীকাল বিজেল ৩ টের মধ্যে হাজিরা দিতে বলা হয়েছে।

আরও পড়ুন- গোয়াকাণ্ডে দিল্লিতে আটক নাইটক্লাবের অন্যতম কর্ণধার অজয় গুপ্ত

দেশজুড়ে বিমান বিভ্রাটে প্রশ্নের মুখে ইন্ডিগো। বিমান বিভ্রাটের মূল কারণগুলি খতিয়ে দেখতে ডিজিসিএ একটি তদন্ত কমিটি গঠন করেছে। প্যানেলে রয়েছেন জয়েন্ট ডিজি সঞ্জয় ব্রাহ্মণে, ডেপুটি ডিরেক্টর জেনারেল অমিত গুপ্ত, সিনিয়র ফ্লাইট অপারেশনস ইন্সপেক্টর কপিল মাঙ্গলিক এবং এফওআই লোকেশ রামপাল।  এই প্যানেলটির কাজ হবে ইন্ডিগোর জনবল পরিকল্পনা, ক্রু রোস্টারিং অনুশীলন এবং পাইলটদের জন্য আপডেটেড ডিউটি-টাইম এবং বিশ্রামের নিয়ম বাস্তবায়নের জন্য বিমান সংস্থার প্রস্তুতি যাচাই করবে।

দেশের বিমানবন্দরগুলিতে যাত্রীদের ভোগান্তি খতিয়ে দেখতে এবার অতি সক্রিয় ডিজিসিএ। আধিকারিকদের দেশের ১১টি বিমানবন্দরে (11 Airport)  ঘুরে পরিস্থিতি পর্যবেক্ষণ করার নির্দেশ দেওয়া হয়েছে।

প্রসঙ্গত,কেন্দ্রীয় অসামরিক বিমান মন্ত্রক বর্তমান পরিস্থিতিতে ডিজিসিএ-র ভূমিকা নিয়েও অসন্তোষ প্রকাশ করেছে। এর পরেই নড়েচড়ে বসেছে উড়ান সংস্থা।

দেখুন আরও খবর-

The post কেন ব্যাহত পরিষেবা? কালই ইন্ডিগোর CEO-কে তলব করল DGCA first appeared on KolkataTV.